ร้านเค้ก ร้านกาแฟ ต้องมีทุกที่ จนจะกลายเป็นอาหารจานหลักไปเสียแล้ว แต่นอกเหนือจากรสชาติที่ลูกค้าติดใจ บรรยากาศถือว่าเป็นอีกหนึ่งแรงดึงดูด ซึ่งร้านวิลัยวรรณทำได้ดี ทั้งการตกแต่ง รูปแบบร้าน ทุกอย่างดูลงตัว สร้างบรรยากาศให้อาหารและเครื่องดื่มดูมีรสชาติเพิ่มขึ้น

ร้านแบ่งเป็นสองโซน ด้านในนั่งสวยๆตากแอร์ กับด้านนอกแบบรับลม แต่ถ้าเป็นช่วงกลางวันเรียกว่ารับแดดแบบเต็มๆ 

เข้ามาในร้านเกาะตู้ดูเค้ก สั่งได้ที่พนักงาน แล้วนั่งรอทานแบบสวยๆ วันนี้ตั้งใจมากินของหวาน สั่งเค้กไป 2 เครื่องดื่มอีก 2 มาลองชิม

เมนูแรก เป็นเค้กส้ม น่ารักตรงแต่งวิปครีมที่มาพร้อมดอกอัญชัน เนื้อเค้กไม่นิ่มฟู ดูแน่นๆ ซอสส้มก็รสไม่จัด กินแล้วยังขัดใจ

ตามด้วยบานอฟฟี่ ยังไม่โดนอยู่ดี เลยสงสัยวันนี้ลิ้นเพี้ยนหรือยังไง กินอะไรก็ไม่เด็ด ครีมแอบเลี่ยน รสไม่จัด 

มาเครื่องดื่มบ้าง กะหาไรเปรี้ยวๆมาตัดเลี่ยน เลยจัดเสาวรสปั่นไปหนึ่ง ขัดใจอีกตามเคย มันไม่เปรี้ยวไม่หวาน เรียกว่าไม่เข้มข้น

มาดูเมนูโปรดอย่างโกโก้ปั่น คำแรกอารมณ์เดียวกับทุกอัน ความเข้มข้นหายไปไหน ไม่ต้องรอละลายก็หายเข้มข้นแล้ว

เลยรู้สึกว่าวันนี้ลิ้นเพี้ยนหรือเป็นอะไรไป? ถ้ามีครั้งหน้าจะมาแก้ลิ้น พร้อมกินอาหารด้วย ครั้งนี้บรรยากาศไม่ทำให้อาหารอร่อยอย่างที่คิด

